joelniklaus/EU_Wikipedias huggingface dataset:
NanoAvionics

UAB „NanoAvionics“ – pirmoji lietuviška kosmoso technologijų įmonė, įkurta 2014 m., kaip Vilniaus universiteto pradedančioji įmonė, laimėjus Mokslo inovacijų ir technologijų agentūros rengtą MTEP komercinimo konkursą. UAB „NanoAvionics“ kuria ir tiekia naujos kartos elektroninius ir mechaninius mažųjų palydovų sistemų sprendimus bei komponentus.

Įkūrimas 
Įmonės branduolį sudaro pirmojo lietuviško kosminio palydovo LituanicaSAT-1 komandos nariai. UAB „NanoAvionics“ buvo įkurta su tikslu komercializuoti šios misijos metu įgytas technologines ir kosmoso industrijos žinias. Įmonė yra viena pirmųjų Rytų Europos kosmoso industrijos pradedančiųjų įmonių, sulaukusių rizikos kapitalo fondo investicijų. „Practica Capital“ administruojami rizikos kapitalo fondai UAB „NanoAvionics“ skyrė 200 tūkst. eurų pradinę investiciją.

Tolimesnė įmonės veikla 
Po LituanicaSAT-1 projekto įmonė, pagal jungtinės veiklos sutartį su Vilniaus universitetu, pradėjo kurti antrąjį lietuvišką palydovą – LituanicaSAT-2, skirtą Europos Komisijos projektui „QB50“, kuriam vadovauja Von Karman institutas Belgijoje. LituanicaSAT-2 bus paleistas į kosminę erdvę kartu su kitais palydovais, kurie sudarys 50-ies mažų palydovų būrį. „QB50“ projekto mokslinis tikslas yra atlikti mažai tyrinėtų Žemės atmosferos sluoksnių tyrimus. LituanicaSAT-2 misijos metu taip pat bus išbandyta eksperimentinė raketinės traukos sistema, veikianti vienkomponenčio amonio dinitramido kuro pagrindu. Tokia sistema tokio tipo palydove bus išbandoma pirmą kartą pasaulyje. Sėkmingas tokios sistemos panaudojimas mažuosiuose palydovuose leistų misijos laiką prailginti iki 6 kartų, įgalintų tikslų palydovo orientavimą ir jo padėties keitimą orbitoje, ko šiuo metu trūksta mažiesiems palydovams. Tai reikšmingai praplėstų jų panaudojimo galimybes. Europos Komisija UAB „NanoAvionics“ eksperimentinės raketinės traukos sistemos komercializavimo potencialui įvertinti skyrė 50 tūkst. eurų. Šios investicijos tikslas – įvertinti rinkos potencialą ir parengti verslo planą.

Misija 
UAB „NanoAvionics“ misija yra transformuoti mažųjų palydovų rinką paverčiant šiuos palydovus prieinamais kiekvienai įmonei ir organizacijai, tuo pačiu praplečiant jų panaudojimo galimybes.

Įmonė yra aktyvi pasaulinės mažųjų palydovų bendruomenės narė ir oficiali NASA bei ESA tiekėja.

Pasiekimai 
 2014 m. birželis – suteiktas Lietuvos mokslo, inovacijų ir technologijų agentūros (MITA) finansavimas;
 2014 m. gruodis – pasirašyta sutartis su Vilniaus universitetu dėl LituanicaSAT-2 kūrimo ES finansuojamam projektui „QB50“;
 2015 m. kovas – gauta investicija iš rizikos kapitalo fondo „Practica Capital“;
 2015 m. liepa – suteiktas Lietuvos mokslo, inovacijų ir technologijų agentūros (MITA) finansavimas raketinės traukos sistemos prototipo kūrimui;
 2015 m. rugsėjis – suteiktas Lietuvos mokslo tarybos (LMT) finansavimas „žalios“ raketinės traukos sistemos katalizatoriaus vystymui;
 2016 m. sausis – gautas finansavimas pagal Europos Komisijos „Horizontai 2020“ programą su tikslu komercializuoti cheminės propulsijos sistemą mažųjų palydovų rinkai.

Šaltiniai

Nuorodos 
 

Lietuvos įmonės
Raymond v. Raymond

Raymond v. Raymond – šeštasis studijinis amerikiečių atlikėjo Usher albumas, išleistas 2010 m. kovo 26 d. Albumo singlas „OMG“ sulaukė didelio populiarumo visame pasaulyje, pasiekdamas pirmąsias vietas Jungtinės Karalystės ir JAV reitinguose, taip pat pasiekdamas daugelio reitingų dešimtukus. Nepaisant to, jog susilaukė skirtingų kritikų įvertinimų, per pirmąją savaitę JAV buvo parduota 329 tūkstančiai albumo kopijų. „Raymond v. Raymond“ debiutavo pirmoje „Billboard 200“ reitingo vietoje, tapdamas trečiuoju Usher albumu, pasiekusiu pirmąją vietą. 2010 m. gruodžio mėnesio duomenimis, visame pasaulyje parduota per du milijonus albumo kopijų.

Dainų sąrašas 

2010 albumai
Varnikų botaninis zoologinis draustinis

Varnikų botaninis zoologinis draustinis – draustinis Trakų rajone, Trakų seniūnijoje, šalia Varnikų. Draustinis apima 450 ha Varnikų miško bei 207 ha Ilgelio pelkės.

Gamta 
Šiaurinės draustinio dalies reljefą sudaro dvi rytų-vakarų kryptimi orientuotos Baltijos stadijos Rytų Lietuvos (Pomeranijos) fazės metu susidariusios moreninių kalvų grandinės. Šiaurinę dalį apaugęs XIX a. pabaigos – XX a. pradžios dygimo natūraliai susiformavęs miškas (205 ha), daugiausiai ąžuoliniai pušynai ir ąžuoliniai eglynai. Miško pakraščiuose auga XX a. vidurio-pabaigos sodinimo pušų ir eglių jaunuolynai. Beveik visas draustinio miškas yra valstybės nuosavybė.

Pietinė draustinio dalis – termokarstinėje dauboje susidariusi Ilgelio pelkė (207 ha). 70 % pelkės yra žemapelkė, likusi – tarpinio tipo pelkių plotų supama aukštapelkė. Didžiausias organinės kilmės klodo storis yra apie 10 m, vidutinis organinės kilmės nuosėdų (durpės ir sapropelis) storis – apie 2-4 m. Pelkėje telkšo Baluoša, Bevardis, Ilgelis ir Piliškių ežeras, seniau sudarę vieną ežerą. Šiauriau Ilgelio telkšo užpelkėjęs Dumblės ežeras. Kadangi pelkė yra apie 1 m aukščiau už Lukos vandens lygį, vandens perteklius iš pelkės melioraciniais grioviais nuteka į šį ežerą, todėl žemapelkės pakraščiai yra nusausėję ir apaugę krūmais, o aukštapelkė apaugusi pušimis ir beržais.

Draustinyje aptikta 600 rūšių aukštesniųjų augalų, iš jų 16 įrašyta į Lietuvos raudonąją knygą, 118 samanų rūšių (4 saugomos, dar 3 Lietuvoje rastos pirmą kartą), 204 kerpių rūšys (4 saugomos). Draustinio ežeruose nustatytas 441 planktoninių dumblių taksonas. Aptikta retų vabzdžių ir paukščių, nors gyvūnija plačiai netyrinėta.

Pelkės ir miško pakraščiai ribotai šienaujami bei ganomi, ūkinė veikla miške minimali. Draustinyje renkami grybai ir uogos, aukštapelkė gausi spanguolių, miškas – mėlynių ir žemuogių. Neigiamą poveikį draustinio išsaugojimui daro intensyvus lankymas, poilsinis Skaisčio pakrantės naudojimas bei su šia žmogaus veikla susijęs sunkiai valdomas adventyvinių augalų rūšių plitimas. Dėl bendrų klimato kaitos tendencijų, ypač požeminių vandenų sekimo Lietuvoje, sausėja Ilgelio pelkė.

Pažintinis takas 
Draustinyje įrengtas 3,5 km ilgio pažintinis takas su 10 informacinių stotelių, poilsio vietomis su suoleliais ir pavėsinėmis. Dalis tako yra medinis.

Galerija

Taip pat skaitykite 
 Sąrašas:Lietuvos pažintiniai takai

Šaltiniai 

Trakų rajono saugomos teritorijos
Lietuvos botaniniai draustiniai
Lietuvos zoologiniai draustiniai
Lietuvos pažintiniai takai
Vladimiras Potockis

Grafas Vladimiras Stanislovas Potockis (1789 m. vasario 10 d., Tulčinas – 1812 m. balandžio 8 d., Krokuva) – Lenkijos žemvaldys iš magnatų Potockių giminės, Varšuvos kunigaikštystės raitosios artilerijos pulkininkas.

Biografija 

Karūnos artilerijos generolo grafo Stanislovo Felikso Potockio (1752–1805) jaunesnysis (ketvirtas) sūnus iš antros santuokos su Žozefina Amalija Mnišek (1752–1798).

Masonų ložės „Bracia Zjednoczeni“ („Jungtiniai Broliai“), įkurtos Varšuvoje 1807 metais, narys.

Už nuopelnus po mirties buvo apdovanotas „Virtuti Militari“ ordinu.

23-metis Vladimiras Potockis žuvo netoli Krokuvos 1812 m. balandžio 8 d. Už žmonos lėšas buvo pastatytas Šventos Trejybės paminklas Vavelio katedroje.

Šeima ir vaikai 
1808 metais vedė kunigaikštytę Teklę Sanguškaitę (m. 1870), paskutinio Voluinės vaivados, kunigaikščio Jeronimo Jonušo Sanguškos (1743–1812), ir Anos Pružinskos (m. 1816) dukterį. Jų vaikai:

 Stanislavas (1808–1874)
 Vladimiras (1810–1880)

Po vyro mirties valdos perėjo jo našlei Teklei.

Išnašos

Nuorodos 
 Daševo istorija

Vladimiras
Lenkijos masonai
Povilas Sapiega (1855)

Povilas Sapiega (1781, Kamanecas-Podolskis – 1855 m. sausio 2 d., Varšuva) – Lenkijos bajoras ir kariškis.

Biografija 

Lenkijos-Lietuvos kunigaikščių Sapiegų giminės atstovas, herbo „Lis“ savininkas. Paskutinio Smolensko vaivados, kunigaikščio Pranciškaus Ksavero Sapiegos (1741/1746–1806/1808) ir Terezos Sufčinskos (1744–1827) trečiasis sūnus.

Maltos ordino riteris, tarnavo Prancūzijos armijoje, kur 1807 metais gavo papulkininkio laipsnį. Kurį laiką buvo Juozapo Poniatovskio štabe. 1808–1811 buvo Varšuvos protektūros departamento patarėjas. Po 1815 metų užėmė Lenkijos kunigaikštystės Austrijos gubernijos bajorų maršalkos pareigybę.

1809 metų balandį buvo apdovanotas Garbės legiono ordinu.

Šeima ir vaikai 

1806 metais Varšuvoje vedė Pelagiją Rožę Potocką (1775–1846), grafo Stanislovo Felikso Potockio (1752–1805) ir Žozefinos Amalijos Mnišek (1752–1798) dukterį. Pirmą kartą Pelagija Potocka buvo ištekėjusi už Lietuvos artilerijos generolo, kunigaikščio Pranciškaus Sapiegos (1772–1829). Povilo ir Pelagijos vaikai:

 Ksaveras (1807 m. spalio 4 d. – 1882 m. rugpjūčio 2 d.), 1-oji žmona nuo 1832 metų Konstancija Gonorata Sobanska (1814–1838), 2-oji žmona nuo 1840 metų Liudvika Pacaitė (1819–1895)
 Leonas (1811 m. rugpjūčio 9 d. – 1884 m. lapkričio 17 d.), vedęs nuo 1838 metų Joaną Tiškevičiūtę (1816–1873)

Literatūra 
 Zofia Zielińska, Franciszek Ksawery Sapieha, w: Polski Słownik Biograficzny, tom XXXIV, 1993 (informacje przy życiorysie ojca)

Nuorodos 
 Sapiegų giminės genealogija
 Paweł ks. Sapieha h. Lis

Povilas 1855
Maltos ordino riteriai
Lenkijos masonai
Need You Now

Need You Now – antrasis studijinis amerikiečių kantri grupės „Lady Antebellum“ albumas, išleistas 2010 m. sausio 26 d. Albumo singlas „Need You Now“ sulaukė didelio pasisekimo pasaulyje, pasiekdamas antrąją vietą JAV ir penkioliktąją Jungtinės Karalystės singlų reitinguose, taip pat patekdamas į nemažai kitų dešimtukų. Singlai „American Honey“ ir „Our Kind of Love“ pasiekė pirmąsias vietas JAV kantri singlų reitinge, o „Hello World“ – šeštąją.

„Need You Now“ sulaukė daugiausia teigiamų kritikų įvertinimų ir, per pirmąją savaitę JAV pardavus 481 tūkstantį albumo kopijų, debiutavo pirmoje „Billboard 200“ reitingo vietoje, tapdamas pirmuoju grupės albumų, pasiekusiu reitingo viršūnę. Albumas tapo trečiu geriausiai parduodamu 2010 m. albumu JAV. 2013 m. liepos mėnesio duomenimis, visame pasaulyje parduota per 5 milijonus albumo kopijų.

Dainų sąrašas 

2010 albumai
Kajetonas Mykolas Sapiega

Kunigaikštis Kajetonas Mykolas Sapiega (, 1749 m. vasario 13 d., Kodenis – 1771 m. gegužės 23 d., Lanckorona) – LDK karinis veikėjas, Polocko Baro konfedracijos maršalka.

Biografija 

Kilo iš žymios Lietuvos magnatų Sapiegų giminės, Kodenio linijos, herbo „Lis“ savininkas. Mstislavlio vaivados Ignoto Sapiegos (iki 1721–1758) ir Anos Krasickos (1707–1751) jaunesnysis sūnus. Vyresnieji broliai – Jonas, Pranciškus ir Juozapas.

1768 metais Kajetonas Mykolas Sapiega dalyvavo Lietuvos didžiosios kunigaikštystės Baro konfederacijoje. 1769 metų pradžioje išvyko į Krokuvos kaimynystę, galimai, į Slovakiją, kad galėtų koordinuoti konfederatų veiklą. Kurį laiką buvo savo pusseserės Anos Jablonovskos emisaru.

1769 metų pabaigoje, po Baro konfederatų pralaimėjimo Lietuvoje, Kajetonas Mykolas Sapiega priėmė nuo vyresnio brolio Juozapo Sapiegos, bėgusio į Prūsiją, vadovavimą konfedratų likučiams, su kuriais jam taip pat teko palikti tėvynę.

1770–1771 metais dalyvavo Baro konfederatų karinėse akcijose ATR pasienyje, tame tarpe puolant Sandomierą ir Kazimiežą, netoli Krokuvos.

1771 m. gegužės 23 d. Kajetonas Mykolas Sapiega žuvo Lanckorono mūšyje su rusų kariais, vadovaujamais generolo-majoro Alekandro Suvorovo.

Nuorodos 
 ATR magnatų giminių genealogija

Kajetonas Mykolas
Pro Evolution Soccer

Pro Evolution Soccer (trumpiau − PES, taip pat World Soccer: Winning Eleven) – futbolo sporto kompiuterinių žaidimų serija, kurią nuo 2001 m. kuria ir leidžia Japonijos „Konami“ kompanija.

Apie žaidimus 
„Pro Evolution Soccer“ žaidimų serija pradėta leisti 2001 m. Jos pirmtaku buvo 1996 m. išleistas žaidimas „Goal Storm“. Iki 2001 m. pasirodė dar keletas žaidimų. „PES“ žaidimai leidžiami kiekvienais metais, rudens mėnesiais. Europoje žaidimai iš pat pradžių turėjo „PES“ pavadinimą, kai kituose regionuose būdavo pardavinėjami „World Soccer: Winning Eleven“ pavadinimu. Nuo 2007 m. „PES“ pavadinimas naudojamas JAV rinkoje ir 2015 m. tik Japonijoje išleistas žaidimas naudojo „Winning Eleven“ pavadinimą.

„Pro Evolution Soccer“ pagrindinis konkurentas yra JAV kompanijos „Electronic Arts“ leidžiama „FIFA“ žaidimų serija. Paprastai „PES“ žaidimai yra prastesnės grafikos nei taip pat kasmet leidžiami „FIFA“ žaidimai ir „Konami“ turi mažiau licenzijuotos medžiagos iš pagrindinių futbolo lygų lyginant su „FIFA“ serija, kuriai pavadinimą oficialiai licenzijavo Tarptautinė futbolo federacija (FIFA). Pavyzdžiui, tik „FIFA“ serija turi populiarių Anglijos „Premier League“ ir Vokietijos „Bundesliga“ čempionatų licenzijas. Kai „PES“ serijai išskirtinai licenzijuotos UEFA Čempionų lyga, UEFA Europos lyga.

Iki 2006 m. „PES“ žaidimai buvo leidžiami numeruoti „PES“, „PES 2“ ir t. t., nuo 2006 m. leidžiami su vieneriais metais aukštesniu skaičiumi − „PES 2007“, „PES 2008“ ir t. t. Serijos žaidimai paprastai išleidžiami esamos kartos „PlayStation“ ir „Xbox“ konsolėms. Serijos žaidimai susilaukė komercinės sėkmės: 2012 m. duomenimis bendrai buvo parduoti daugiau nei 76 mln. kopijų tiražu.

Išnašos

Nuorodos 
 Oficiali svetainė 
 giantbomb.com
 mobygames.com

Kompiuterinių žaidimų serijos
Sporto kompiuteriniai žaidimai
Stanislovas Šemeta

Stanislovas Šemeta (? – apie 1590) – LDK valstybinis veikėjas.

Biografija 

Stanislovo Šemetos ir Onos KęsgaiLaitės sūnus, Žemaitijos kašteliono Melchioro Šmetos brolis.

Pajūrio tijūnas 1567 m., Liwetuvos didysis prievaizas 1576–1589.

Literatūra 
 Шэметы // Вялікае княства Літоўскае: Энцыклапедыя. У 3 т. Т.2: Кадэцкі корпус – Яцкевіч / Рэдкал.: Г.П. Пашкоў (гал.рэд.) і інш.; Маст. З.Э. Герасімовіч. – Мн.: БелЭн, 2006. – 792 с.: іл. С. 766. ISBN 985-11-0315-2, ISBN 985-11-0378-0 (т. 2)

Šemetos
Lietuvos didieji prievaizos
Tijūnai
Jošio Kikugava

(g. 1944 m. rugsėjo 12 d.) – buvęs japonų futbolininkas, rungtyniavęs Japonijos rinktinėje.

Nacionalinėje komandoje žaidė 1969–1971 m.

Šaltiniai 

Japonijos futbolininkai
Battle of the Sexes

Battle of the Sexes – aštuntasis studijinis amerikiečių reperio Ludacris albumas, išleistas 2010 m. kovo 9 d. Albumo singlas „How Low“ sulaukė didelio pasisekimo JAV, pasiekdamas šeštąją „Billboard Hot 100“ reitingo vietą, o singlas „My Chick Bad“ – vienuoliktąją. Albumas sulaukė daugiausia teigiamų kritikų įvertinimų ir, per pirmąją pardavimų savaitę JAV pardavus 137 tūkstančius kopijų, debiutavo pirmoje „Billboard 200“ reitingo vietoje, tapdamas ketvirtuoju Ludacris įrašu, pasiekusiu reitingo viršūnę. 2015 m. kovo mėnesio duomenimis, JAV parduota per 630 tūkstančius albumo kopijų.

Dainų sąrašas 

2010 albumai
Soldier of Love

Soldier of Love – šeštasis studijinis britų grupės „Sade“ albumas, išleistas 2010 m. vasario 5 d. Tai – pirmasis grupės albumas per dešimt metų nuo 2000 m. išleisto „Lovers Rock“. Albumas sulaukė daugiausia teigiamų kritikų įvertinimų ir, per pirmąją savaitę JAV pardavus 502 tūkstančius kopijų, debiutavo pirmoje „Billboard 200“ reitingo vietoje, tapdamas antruoju grupės albumu, pasiekusiu reitingo viršūnę. Albumas pasiekė ketvirtąją vietą Jungtinėje Karalystėje.

Dainų sąrašas 

2010 albumai
Stanislovo Rapolionio premija

Stanislovo Rapolionio premija – Lietuvių švietimo draugijos „Rytas“ skiriama literatūros premija, pavadinta vieno lietuvių raštijos pradininkų Stanislovo Rapolionio (1485–1545) garbei. Premijos teikimo tikslas: skatinti mokytojų, kultūros ir meno veikėjų literatūrinę veiklą, tautinį ugdymą, istorinės praeities studijavimą Rytų Lietuvoje. 

Premijos teikiamos Eišiškių Stanislovo Rapolionio gimnazijoje gegužės mėnesį (gegužės 13 d. – S. Rapolionio mirties data, o tiksli gimimo data nežinoma). Laureatai pagerbiami gimnazijos salėje, kurią puošia S. Rapolionio biustas (skulp. Konstantinas Bogdanas), įteikiant S. Rapolionio skulptūrėlę, diplomą ir piniginę premiją. Ta proga aplankomas ir S. Rapolionio paminklas gretimame Gornostajiškių dvare.

Istorija 

Ankstesniais metais premiją teikė Tautinių mažumų ir išeivijos departamentas prie LR Vyriausybės. Departamento generalinio direktoriaus 2006 m. vasario 10 d. įsakymu Nr.-V-14  buvo patvirtinti Premijos skyrimo nuostatai. Pirmieji apdovanojimai vyko 2007 m. gegužės 11 d. per pirmąjį Rytų Lietuvos moksleivių menų festivalį „Rytų Lietuvos žiedas“ Siemens arenoje. 2008 m. ceremonija vyko Vilniaus Kongresų rūmuose. Šiuose renginiuose buvo apdovanojami ir ankstesniųjų metų nominantai.

Nuo 2010 m. sausio 1 d. panaikinus Tautinių mažumų ir išeivijos departamentą, Stanislovo Rapolionio premija ėmė rūpintis Lietuvių švietimo draugija „Rytas“. Ji 2011 m. vasario 10 d. taip pat priėmė nutarimą skirti Stanislovo Rapolionio premiją.

Premijos laureatai 

 2005 m. Vytautas Dailidka, pedagogas (knygos „Tautinių tradicijų puoselėjimas“, „Paklydusio pavasario godos“)
 2006 m. Algirdas Kavaliauskas, humanitarinių mokslų daktaras (knygos „Visaginas“, „Jaunojo visaginiečio portretas“, „Jūsų laukia Visaginas“)
 2007 m. Viktorija Lapėnienė (knygos „Kryžių sakmė“, „Išgirskime amžių kuždesį“, „Reškutėnai“)
 2008 m. Antanas Karmonas (knyga „Lietuvių genties didkelis“)
 2009 m. Algimantas Masaitis, draugijos „Rytas“ pirmininkas (knyga „Marijampolio vaikai“)
 2010 m. Jonas Bajorūnas (knyga „Mielagėnų kraštas“)
 2011 m. Juozas Vercinkevičius, redaktorius 
 2012 m. Valentinas Šiaudinis, pedagogas
 2013 m. Antanas Lesys, istorikas (knyga „Kova už Šalčininkų kraštą ir lietuvybės išsaugojimą“)
 2014 m. Aldona Vasiliauskienė, religijos istorikė, visuomenininkė
 2015 m. Gražina Landsbergienė, Vytauto Landsbergio fondo vadovė
 2016 m. Aurelija Arlauskienė, žurnalistė
 2017 m. Marija Šaknienė, žurnalistė, poetė
 2018 m. Vytautas Valentinas Česnulis, žurnalistas 
  2019 m. Benjaminas Kondratas, lituanistas, literatūros kraštotyrininkas

Šaltiniai

Nuorodos 

 Stanislovo Rapolionio premijos skyrimo nuostatai („Voruta“, 2016 m. kovo 26 d. Nr. 3, 16 p.) 
 Stanislovo Rapolionio premija - unikali premija

Rapolionio
Takuma Asano

(g. 1994 m. lapkričio 10 d.) – japonų futbolininkas, rungtyniaujantis Japonijos rinktinėje.

Nacionalinėje komandoje žaidžia nuo 2015 m.

Šaltiniai 

Japonijos futbolininkai
Japonijos olimpiečiai
Šogo Taniguči

(g. 1991 m. liepos 15 d.) – japonų futbolininkas, rungtyniavęs Japonijos rinktinėje.

Nacionalinėje komandoje žaidė 2015 m.

Šaltiniai 

Japonijos futbolininkai
Takumi Minamino

Takumis Minamino (g. 1995 m. sausio 16 d.) – japonų futbolininkas, rungtyniavęs Japonijos rinktinėje.

Nacionalinėje komandoje žaidžia nuo 2015 m.

Dalyvavimas čempionatuose 

|}

Šaltiniai 

Japonijos futbolininkai
Japonijos olimpiečiai
Setkė

Setkė () – upė, tekanti Estijoje, Rytų Viru apskrityje. Ištakos šalia Isandajärv kaimo, esančio šalia Kurtnos ežerų. Teka šiaurės kryptimi. Silamejės mieste įteka į Suomijos įlanką. Upės ilgis – 24 km. Baseino plotas – 93,7 km².

Veisiasi ešeriai, kuojos, lydekos, karšiai bei upiniai vėžiagyviai.

Estijos upės
Dangerous Woman

Dangerous Woman – trečiasis studijinis amerikiečių atlikėjos Ariana Grande albumas, išleistas 2016 m. gegužės 20 d. Albume dainas kartu atlieka Nicki Minaj, Lil Wayne, Macy Gray ir Future. Pirmasis albumo singlas „Dangerous Woman“ sulaukė nemažo pasisekimo visame pasaulyje taip pat ir Lietuvoje, taip pat pasiekė aštuntąją vietą JAV „Billboard Hot 100“ singlų reitinge. Albumas sulaukė daugiausia teigiamų kritikų įvertinimų ir, per pirmąją savaitę JAV pardavus 175 tūkstančius kopijų, debiutavo antrojo „Billboard 200“ reitingo vietoje. „Dangerous Woman“ pasiekė pirmąją vietą Jungtinėje Karalystėje, Australijoje, Kanadoje, Lietuvoje bei dar kitose 70 šalių.

Dainų sąrašas

Išnašos 

2016 albumai
Inčukalnas

Inčukalnas () – miestelis vidurio Latvijoje, Siguldos savivaldybėje, 40 km į rytus nuo Rygos, prie Rygos–Valkos geležinkelio; valsčiaus centras. 1985 gyventojai (2021 m.). Veikia pagrindinė mokykla, vaikų darželis, medicinos punktas, gaisrinė, policijos nuovada, biblioteka, tautos namai.

Istorija 
Vokiečių valdymo metais vietovė buvo žinoma kaip Hincenbergas (Hinzenberg). XIX a. Inčukalną pasiekė geležinkelis. 2009–2021 m. buvo Inčukalno savivaldybės administracinis centras.

Šaltiniai 

Latvijos gyvenvietės
2016 m. Rusijos Grand Prix

2016 m. Rusijos Grand Prix – 4-tas 2016 m. Formulės 1 sezono etapas. Jis vyko balandžio 29-gegužės 1 dienomis Sočio olimpinio parko trasoje. Tai buvo trečiosios Rusijos GP lenktynės per visą Formulės 1 istoriją.

Kvalifikacijoje ir lenktynėse nepralenkiamas buvo vokietis Nico Rosberg, pelnęs 7 pergalę iš eilės. Nugalėjęs kvalifikacijoje, būdamas greičiausias trasoje ir pelnęs pergalę vokietis pelnė savo pirmąjį „Didžiojo šalmo“ pasiekimą.

Klasifikacijos

Kvalifikacija 

Pastabos
 Sebastian Vettel gavo 5 starto pozicijų baudą už neplanuotą pavarų dėžės keitimą.

Lenktynės

Čempionato įskaitos 

Lenktynininkų įskaita

Komandų įskaita

 Rodomos tik pirmos 5 įskaitų vietos.

Šaltiniai 

Formulės 1 Grand Prix
2016 sporte
2016 m. Ispanijos Grand Prix

2016 m. Ispanijos Grand Prix – 5-tasis 2016 m. Formulės 1 sezono etapas. Jis vyko gegužės 13-15 dienomis Katalonijos trasoje.

Lenktynes laimėjo Red Bull komandoje debiutavęs olandas Max Verstappen. Jis tapo jauniausiu Formulės 1 lenktynių nugalėtoju – jam buvo 18 metų ir 228 dienos.

Klasifikacija

Kvalifikacija

Lenktynės 

Pastabos
 Kevin Magnussen finišavo 14 vietoje, tačiau gavo 10 s baudą ir buvo klasifikuotas 15 vietoje.

Čempionato įskaitos 

Lenktynininkų įskaita

Komandų įskaita

 Rodomos tik pirmos 5 įskaitų vietos.

Šaltiniai 

Formulės 1 Grand Prix
2016 sporte
Pričiūnų Šv. Ignoto koplyčia

Pričiūnų Šv. Ignoto koplyčia – veikianti koplyčia Pričiūnų kaime, Buivydžių seniūnijoje, Vilniaus rajone, apie 6 km į rytus nuo Buivydžių. Pasiekiama iš kelio , ryčiau Punžonių, pasukus į miško žvyrkelį pietų kryptimi ir pavažiavus tarpumiškėmis 2 km. Koplyčia renovuota, jos aplinka sutvarkyta, šalia praeinančio kelio 100 m atkarpoje paklota asfalto danga.

Ant koplyčios priekinės sienos įtaisytos atminimo lentos su koplyčiai svarbiais istorijos faktais. Aptverta geležine tvora. Mūrinė koplyčia priklauso Buivydžių Šv. Jurgio parapijai. Garsėja Šv. Ignoto atlaidais.

Atlaidai 

Kas­met liepos–rugpjūčio mėn. sandūroje Bui­vy­džių pa­ra­pi­jos ti­kin­tie­ji trau­kia į Pri­čiū­nų kop­ly­čią, į šio Vil­niaus kraš­to kam­pe­lio glo­bė­jo Šv. Ig­na­co Lo­jo­los at­lai­dus. Šie at­lai­dai yra ga­na ge­rai ži­no­mi Vil­niaus kraš­te. Į juos susirenka tiek Bui­vy­džių ir jų apy­lin­kių gy­ven­to­jai, tiek – ti­kin­tie­ji iš ato­kes­nių vie­to­vių. Iš Vilniaus atvyksta ir valdžios atstovų, Seimo narių. Parapijoje jau ta­po tra­di­ci­ja, kad šio­je vie­to­je klebonas pašven­ti­na pa­ra­pi­jos ti­kin­čių­jų automobilius, nes pas­ku­ti­nę lie­pos sa­vai­tę yra vai­ruo­to­jų – Šv. Kris­to­fo­ro – šven­tė.

At­lai­dų pa­mal­dų cen­tre yra Angelų seserų kongregacijos vienuolė stigmatikė Vanda Boniševska (1907–2003), Pričiūnuose gyvenusi nuo 1933 m. iki jos arešto 1950 m. Bui­vy­džių pa­ra­pi­joje vyksta V. Bo­ni­šev­skos at­mi­ni­mo sa­vai­tė, kuri paprastai baigiasi tra­di­ci­niu pi­lig­ri­mi­niu žy­giu „Se­sers Van­dos Bo­ni­šev­skos pėd­sa­kais. Bui­vy­džiai–Pri­čiū­nai“. Žy­gis vyksta apie 4 valandas, užbaigiamas Pri­čiū­nų kop­ly­čio­je. Per pamaldas prisimenamas di­de­lis An­ge­lų sese­rų kon­gre­ga­ci­jos in­dė­lis į Bui­vy­džių pa­ra­pi­ją.

Istorija 

Kopyčia pastatyta 1837 m. Jos statybą fundavo Antoni Łazariewicz. Atgimimo metais koplyčia renovuota.

Lenkijos arkivyskupas Henryk Gulbinowicz 1990-aisiais apsilankė tėviškėje ir Pričiūnų koplyčioje laikė Šv. Mišias.

Šaltiniai

Nuorodos 

 Bui­vy­džiuo­se – s. Van­dos Bo­ni­šev­skos at­mi­ni­mo sa­vai­tė
 Siostra Wanda, Pryciuny i okolice
 Siostra Wanda Boniszewska i nawróceni oprawcy

Vilniaus rajono koplyčios
2016 m. Monako Grand Prix

2016 m. Monako Grand Prix buvo 6-osios 2016 m. Formulės 1 sezono lenktynės. Jos vyko Monako trasoje gegužės 26-29 dienomis. Tai buvo 63-tas Monako GP per visą Formulės 1 istoriją.

Klasifikacija

Kvalifikacija

Pastabos 
 PL (pit lane) – boksai.
 Kimi Räikkönen gavo 5 starto pozicijų baudą už pavarų dėžės keitimą.
 Felipe Nasr ir Max Verstappen nepasiekė 107 % laiko, tačiau jiems teisėjai leido startuoti lenktynėse. Both opted to start the race from the pit lane. Verstappen started in front, as he had set a time in qualifying, unlike Nasr.

Lenktynės 

Pastabos
 Valtteri Bottas finišavo 11-tas, tačiau gavo 10 s baudą ir buvo klasifikuotas 12.
 Pascal Wehrlein gavo 10 s baudą už mėlynų vėliavų ignoravimą ir dar vieną 10 s baudą už greičio viršijimą virtualaus saugos automobilio fazės metu.

Čempionato įskaitos 

Lenktynininkų įskaita

Komandų įskaita

 Rodomos tik pirmos 5 įskaitų vietos.

Šaltiniai 

Formulės 1 Grand Prix
2016 sporte
Drožtukas

Drožtukas – pieštukų smailinimo įrankis. Naudojamas paprastiems pieštukams, t.y. sudarytiems iš minkšto (medinio arba polimerinio) dangalo su grafito šerdele.

Veikimas 

Pieštukai įprastai galandami peiliu. Taip iki šiol juos drožia ir dailininkai.

Drožiant drožtuku, viena ranka sukiojamas pieštukas, o kitoje yra laikomas pats drožtukas. Drožia prie korpuso pritvirtinta siaura (iki 2 cm ilgio) geležtė, kuria lygiai šalinamas pieštuko dangalas ir smailinama pieštuko šerdis.

Tipai 
Drožtukai būna dviejų rūšių: nedideli, atviru korpusu, pagaminti iš plastiko, medienos ar metalo; kartais turi plastikinę dėžutę, kur krenta atliekos (nuodrožos). Tokiuose kartais būna įtaisyta antra, didesnė anga, skirta storesniems (angl. jumbo) pieštukams drožti. Metalinių drožtukų korpusai gaminami iš magnio, aliuminio ar, brangesnių, iš žalvario, geležtės – iš plieno, o varžtai – iš žalvario lydinio. Magnio korpusas apsaugo plieno geležtę nuo rūdžių.

Drožtukai būna įvairių dekoratyvinių formų – kaip nedideli gaubliai, žaisliniai gramofonai, žaisliniai automobiliai ir t.t.

Dažni drožėjai naudoja mechaninius drožtukus su rankena ir automatinius (elektroninius). Juose vietoje vieno peilio dažnai naudojamas frezavimo peilis, jie patvaresni. Kosmetikos parduotuvėse pardavinėjami specialūs drožtukai, skirti makiažo pieštukams.

Trūkumai 
Naudojantis populiariais drožtukais, pieštuko smaigalys lieka apvalus, kas kartais nepageidautina. Plonoms linijoms braižyti labiau tinka iš abiejų pusių apšlifuotas smaigalys (pleišto, kalto formos), mat toks smaigalys rečiau nulūžta, yra patvaresnis. Pavyzdžiui, dailidės pieštukai gaminami būtent tokiu principu.

Literatūra 
 David Rees: Die Kunst einen Bleistift zu spitzen: Theorie und Praxis der Kunst des Bleistiftspitzens für Schriftsteller, Künstler, Unternehmer, Architekten, Handwerker, Juristen, Staatsdiener u.v.a. Eine praktische und theoretische Abhandlung. Metrolit Verlag, Berlin 2013. ISBN 978-3-8493-0045-6.

Išnašos 

Kanceliarinės priemonės
Drestas IX

Drestas IX (Drestas mak Konstantinas) – piktų karalius 834–836/837 metais.

Biografija 
Drestas IX buvo piktų karaliaus Konstantino sūnus. 834 metais jis pakeitė savo dėdę Engusą II.

Kai kurie istorikai teigia, kad Drestas IX turėjo bendravaldį Talorganą mak Urtoilą.

Dresto IX valdymo metais prasidėjo škotų Dal Riados ir piktų susivienijimo į Škotijos karalystę procesas.

Nuorodos 
 Piktų kronika

Piktų karaliai
Donaldas I

Donaldas I (, , 812–862 m. balandžio 13 d.) – Albos (Škotijos) ir piktų karalius nuo 858 metų, Alpino II, Dal Riados karaliaus, sūnus.

Biografija 
Donaldas I Tapo Albos (Škotijos) karaliumi po brolio, karaliaus Keneto, mirties. Jis išplatino piktų šalyje Edo Baltojo, Eochaido sūnaus (Dal Riados apie karaliaus 768–778 m.), įstatymus. Donaldas mirė 862 m. balandžio 13 d. Kin Belachiore (galbūt Skune, arba netoli jo).

Literatūra 
 Дональд // Энциклопедический словарь Брокгауза и Ефрона : в 86 т. (82 т. и 4 доп.). – СПб., 1890–1907.
 Пиктская хроника.
 Мак-Кензи Агнес. Рождение Шотландии / Перевод, научная ред., вступит. статья С. В. Иванова. – СПб.: Евразия, 2003. – 336 с. – (Clio fundationis). – 1 500 экз. – ISBN 5-8071-0120-0.

Piktų karaliai
Geltonnugaris dukeris

Antilope sylvicultrix  Afzelius, 1815
 C. punctulatus  Gray, 1850
 C. sclateri  Jentink, 1901
 C. sylvicultor Thomas, 1892

Geltonnugaris dukeris  (Cephalophus silvicultor) – dykaraginių (Bovidae) šeimos žinduolis, priklausantis kuoduotųjų dukerių (Cephalophus) genčiai. Labiausiai paplitęs iš visų dukerių rūšių. Gyvena Afrikos vakarinėje ir centrinėje dalyje.

Taksonomija

Pirmą kartą šią rūšį aprašė botanikas Adam Afzelius 1815 m. žurnale Nova Acta Regiæ Societatis Scientiarum Upsaliensis. 1981 m. Colin Groves ir Peter Grubb nustatė tris kuoduotojų dukerių (Cephalophus) pogentes: Cefhalophula, Cephalpia ir Cephalophus. Ši rūšis buvo priskirta Cephalophus pogentei kartu su tanzaniniu dukeriu (C. spadix), juodnugariu dukeriu (C. dorsalis) ir jentinko dukeriu (C. jentinki). Šiai pogentei būdingas minimalus lytinis dimorfizmas ir dėmėtas jauniklių kailis.

Išskiriami keturi pošūšiai:
C. s. curticeps Grubb and Groves, 2002
C. s. longiceps Gray, 1865
C. s. ruficrista Bocage, 1869
C. s. silvicultor Afzelius, 1815

Apibūdinimas 
Rūšies atstovai turi išgaubtos formos kūną, labai trumpus cilindro formos ragus. Sveria apie 60-80 kg. Turi didelę burną, gerklę ir žandikaulio raumenis. Užaugdami iki 79 cm yra didžiausi iš dukerių atstovų. Patinai yra šiek tiek didesni.

Mityba 
Minta įvairiais augalais, įskaitant vaisius, lapus, ūglius, sėklas, medžio žieves, pumpurus.

Paplitimas 
Laisvėje gyvena apie 160 000 individų. Nelaisvėje išgyvena iki 10 metų.

Šaltiniai 

Dykaraginiai
Leonas Vladislovas Radvila

Kunigaikštis Leonas Vladislovas Radvila (1888 m. gruodžio 22 d., Berlynas – 1959 m. balandžio 8 d., Paryžius) – Lenkijos aristokratas, 17-tas Nesvyžiaus ir 14-tas Klecko ordinatas (1935–1939). Žemvaldys, kariškis ir mecenatas.

Biografija 

Lenkijos kunigaikščių Radvilų giminės atstovas, herbo „Traby“ savininkas. 15-to Nesvyžiaus ordinato ir 12-to Klecko ordinato, kunigaikščio Jurgio Frydricho Radvilos (1860–1914) ir Marijos Rožės Branickos (1863–1941) jaunesnysis sūnus.

Tarnavo Lenkijos armijos generaliniame štabe. Po savo vyresnio brolio Antano Alberto Radvilos mirties 1935 metais Leonas Vladislovas gavo didelį palikimą, tapdamas paskutiniu 17-tu Nesvyžiaus ordinatu ir 14-tu Klecko ordinatu.

Apsigyvenęs Nesvyžiuje, Leonas Vladislovas Radvila užsiėmė mecenatyste, pats neblogai paišė. Antrojo pasaulinio karo pradžioje, 1939 metais, Nesvyžiaus pilis tapo prieglobščiu daugeliui bėglių iš Varšuvos. Iškart po Raudonosios armijos įvedimo į Nesvyžių (1939 m. rugsėjo 17 d.) kunigaikštis buvo areštuotas ir su šeima išvežtas į Maskvą. Tuo pat metu prasidėjo Nesvyžiaus pilies meno ir materialinių vertybių plėšimas. Dėka ryšių su italų aristokratais pavyko apkeisti Leoną Radvilą į Musolinio režimo belaisvius.

Šeima ir vaikai 
1911 m. gruodžio 29 d. Sankt Peterburge vedė baronesę Olgą de Simolin-Vertberg (1886 m. liepos 6 d. – 1948 m. rugpjūčio 22 d.), barono Aleksandro Simolino-Vertbergo ir Adelos Labinskos dukterį. Jų vaikai:

 Antonijus Jurgis Mikalojus Radvila (1912 m. spalio 8 d., Sankt-Petrburgas – 1967 m. kovo 7 d., Londonas)
 Jurgis Mikalojus Radvila (1921 m. birželio 20 d., Paryžius – 1952 m. birželio 10 d., Roma), žmona nuo 1952 metų Eleana Šalandon (g. 1919).

Literatūra 
 Шышыгіна-Патоцкая К. Я. Нясвіж і Радзівілы. 2-е выд. Мн., 2002.

Nuorodos 
 РАДЗІВІЛ Леан Уладзіслаў/ Рэпрэсаваныя лiтаратары, навукоўцы, работнiкi асветы, грамадскiя i культурныя дзеячы Беларусi. 1794–1991. Леанід Маракоў
 Radvilų giminės genealogija

Radvilos
Catfish and the Bottlemen

Catfish and the Bottlemen – britų indie rock grupė iš Landidno, susikūrusi 2007 m. Debiutinis grupės albumas „The Balcony“ išleistas 2014 m. rugsėjį ir pasiekė dešimtąją vietą Jungtinės Karalystės albumų reitinge. Šiuo metu grupė yra išleidusi du studijinius albumus.

Diskografija 
 The Balcony (2014)
 The Ride (2016)

Nuorodos 
 
 

Indie rock atlikėjai
The Ride

The Ride – antrasis studijinis britų indie rock grupės „Catfish and the Bottlemen“ albumas, išleistas 2016 m. gegužės 27 d. Albumas sulaukė daugiausia teigiamų kritikų įvertinimų ir debiutavo pirmoje Jungtinės Karalystės albumų reitingo vietoje.

Dainų sąrašas 

2016 albumai
Tarvydų II senosios kapinės

Tarvydų kaimo antrosios senosios kapinės, vadinamos  Bokų kalnu, Bogų kalnu, Švedkapiu (saugotinas kultūros paveldo objektas) – neveikiančios kapinės Kretingos rajono savivaldybės teritorijos vakarinėje dalyje, Tarvyduose, kelio  kairėje pusėje, Tenžės kairiajame krante.

Vieta 
Įrengtos miško pakraštyje, atskiroje, 8 m aukščio moreninėje kalvoje, apaugusioje mišku, kuriame dominuoja spygliuočiai. 

Kalva ovalo plano, pailga šiaurės – pietų kryptimi, ties papėde apie 98 m ilgio ir 80 m pločio.  Šlaitai nuožulnūs, pietų ir rytų pusėse apardyti kasant juose smėlį ir rengiant duobes bulvių rūsiams.  

Kalvos viršūnė plokščia, apie 48 m ilgio ir 32 m pločio.  Laidojimo žymių ir smulkiosios memorialinės architektūros statinių neišlikę. 

Teritorijos plotas – 0,15 ha.

0,86 km į šiaurės vakarus yra pirmosios kaimo kapinės (Pilalė) , 1,5 km į šiaurę – Daubėnų pirmosios, 3,3 km į šiaurės rytus – Daubėnų antrosios, 3 km į pietus – pietryčius – Pajuodupių kaimų senosios kapinės.

Istorija 
Kapinių kalva vadinama Bokų kalnu, rečiau –Bogų kalnu.  Žymima 1819 m. Kretingos grafystės Jazdų dvaro ir Tarvydų kaimo topografiniame žemėlapyje.

Kapinės veikė XVII–XVIII a. Jose laidoti Tarvydų kaimo gyventojai, daugiausia – maro aukos. 

Padavimai mena, kad šioje kalvoje buvę palaidoti per XVII–XVIII a. karus žuvę švedai. Dėl to kalva dar retsykiais vadinama Švedkapiu.

Ignas Jablonskis spėja, kad senovėje kalvos viršūnėje buvusi priešistorinė pagonių šventvietė arba sodybvietė, o vėliau laidoti savižudžiai ir nuo užkrečiamųjų ligų mirę Tarvydų kaimo ir Dimitravo palivarko gyventojai.

Pasakojama, kad kasant duobes bulviarūsiams, buvo randama žmonių kaulų.

1972–1985 m. kapinės kaip Tarvydų (Dimitravo) piliakalnis buvo registruotos respublikinės reikšmės archeologijos paminklų sąraše.<ref>Lietuvos TSR kultūros paminklų sąrašas. – Vilnius, 1973. – P. 139, eil. Nr. 545Kretingos rajono gamtos ir kultūros paminklų ir saugotinų objektų katalogas. – Vilnius: Respublikinis žemėtvarkos projektavimo institutas, 1976</ref>

Žvalgomuosius archeologinius kalvos tyrimus 1981 m. vykdė Ignas Jablonskis, 1982 m. – Mokslinė metodinė kultūros paminklų apsaugos taryba (ekspedicijos vadovas Romas Olišauskas).

Šaltiniai

Nuorodos 
 Valstybės archeologijos komisijos medžiaga

Kretingos rajono paveldas
Kretingos rajono kapinės
Contra

Contra – antrasis studijinis amerikiečių indie rock grupės „Vampire Weekend“ albumas, išleistas 2010 m. sausio 11 d. Albumas sulaukė labai gerų kritikų įvertinimų ir, per pirmąją savaitę JAV pardavus 124 tūkstančius kopijų, debiutavo pirmoje „Billboard 200“ reitingo vietoje.

Dainų sąrašas 

2010 albumai
Animal

Animal – debiutinis studijinis amerikiečių atlikėjos Kesha albumas, išleistas 2010 m. sausio 1 d. Visi albumo singlai sulaukė didelio pasisekimo pasaulyje: „Tik Tok“ pasiekė pirmąją vietą JAV bei ketvirtąją Jungtinėje Karalystėje, „Blah Blah Blah“ – septintąją JAV ir vienuoliktąją Jungtinėje Karalystėje, „Your Love Is My Drug“ – ketvirtąją JAV ir tryliktąją Jungtinėje Karalystėje, „Take It Off“ – aštuntąją JAV ir penkioliktąją Jungtinėje Karalystėje. Visi singlai taip pat pateko į daugumą pasaulio reitingų dešimtukų. Singlas „Tik Tok“ tapo geriausiai parduodamu 2010 m. singlu, pardavus per 12.8 milijonus kopijų.

Nepaisant to, jog „Animal“ sulaukė nevienodų kritikų įvertinimų, per pirmąją savaitę JAV buvo parduota 152 tūkstančiai kopijų ir albumas debiutavo pirmoje „Billboard 200“ reitingo vietoje. Per metus buvo parduota 1.14 milijono kopijų ir albumas tapo dešimtuoju geriausiai parduodamu 2010 m. albumu JAV. 2014 m. rugsėjo mėnesio duomenimis, pasaulyje parduota per 4.5 milijono „Animal“ kopijų.

Dainų sąrašas 

2010 albumai
Debiutiniai albumai
I Dreamed a Dream

I Dreamed a Dream – debiutinis studijinis škotų atlikėjos Susan Boyle albumas, išleistas 2009 m. lapkričio 23 d. Vienuolika iš dvylikos albumo dainų yra atlikėjos atliekami kitų atlikėjų ar grupių koveriai, o daina „Who I Was Born to Be“ – originalus kūrinys. Nepaisant to, jog sulaukė skirtingų kritikų įvertinimų, albumas sulaukė didelio populiarumo visame pasaulyje. Per pirmąją savaitę Jungtinėje Karalystėje buvo parduota per 411 tūkstančius albumo kopijų ir jis tapo daugiausiai per pirmąją savaitę parduotu debiutiniu albumu. JAV per pirmąją savaitę buvo parduota 701 tūkstantis kopijų. „I Dreamed a Dream“ tapo geriausiai parduodamu 2009 m. albumu visame pasaulyje, taip pat geriausiai parduodamu 2010 m. JAV. 2010 m. balandžio mėnesio duomenimis, pasaulyje parduota per 14 milijonų albumo kopijų.

Dainų sąrašas 

2009 albumai
Debiutiniai albumai
Stračiūnų sukilėlių kapinės

1863 m. sukilimo dalyvių kapinės (nacionalinio reikšmingumo lygmens valstybės saugomas kultūros paveldo objektas: unikalus kodas – , senas vertybių registro kodas – L1561, senas kultūros paminklų sąrašo numeris – IV419) – neveikiančios istorinės kapinės Druskininkų savivaldybės teritorijos šiaurės rytinėje dalyje, Stračiūnuose, 26 m į rytus nuo kelio .

Kapinės 
Įrengtos nedidelėje atskiroje kalvelėje, stūksančio kaimo pietrytinėje dalyje plytinčiame slėnyje. Netaisyklingo stačiakampio plano pailgos šiaurės rytų – pietvakarių kryptimi, 24–26 m ilgio ir 12–14 m pločio. Teritorija dirvonuoja. Ties viduriu stovi paminklas, o į šiaurę nuo jo auga medis.

Paminklas neapibrėžtų formų, plokščio, apskaldyto, juosvai rusvo, stambaus grūdėtumo granito. Jo priekinėje plokštumoje įbetonuota juodo šlifuoto akmens horizontalaus stačiakampio formato memorialinė lenta su užrašu:„ČIA PALAIDOTI / 1863 METŲ / SUKILIMO DALYVIAI“.

Teritorijos plotas – 326 m².

Istorija 
Šiose kapinėse palaidota per 20 sukilėlių, žuvusių 1863 m. rugsėjo mėnesį per mūšį tarp Rusijos imperijos kariuomenės dalinio ir 1863 m. sukilėlių kariuomenės būrio, vadovaujamo karininko Viktoro Hlaskos.

1971 m. kapinės įrašytos į vietinės reikšmės istorijos paminklų sąrašą, 1993 m. registruotos Lietuvos Respublikos nekilnojamųjų kultūros vertybių registre.

Šaltiniai 

 Leonas Bičkauskas-Gentvila. 1863 metų sukilimas Lietuvoje. – Vilnius, 1958. – P. 249–280
 Ona Maksimaitienė. Lietuvos sukilėlių kovos 1863–1864 m. – Vilnius, 1969. – P. 176–180, 182
 Juozas Petrauskas. Seirijų praeities takais. – Vilnius, 1993. – P. 22–24

Nuorodos 
 

Lazdijų rajono kapinės
1863 m. sukilimas
Medicinos technologijos

Medicinos technologija – diagnostinis arba terapinis mokslo ir technologijų pritaikymas, norint pagerinti pacientų gyvenimo kokybę.

Medicinos technologijoms priskiriamas platus spektras sveikatos priežiūros produktų, ligų diagnozavimui, monitoringui bei gydymui. Šių technologijų pritaikymu siekiama pagerinti sveikatos priežiūros kokybę per ankstesnę diagnozę, mažiau invazinius gydymo metodus ir trumpesnę reabilitaciją. Naujausi pasiekimai medicinos technologijose taip pat orientuoti ir į išlaidų mažinimą. Šiai grupei gali būti priskirti medicinos prietaisai, informacinės technologijos, biotechnologijos ir sveikatos priežiūros paslaugos.

Istorija 
 1881 m. Samuel Siegfried Karl Ritter von Basch išrado sfigmomanometrą – prietaisą kraujo spaudimo matavimui, kurį 1901 m. išpopuliarino Harvey Cushing.
 1885 m. Wilhem Röntgen atrado būdą kaip pritaikyti rentgeno spindulius medicinoje, kai pamatė žmonos rankos atvaizdą fotoplokštelė, suformuotą rentgeno spindulių.
 1885 m. Vilemas Einthovenas sukūrė pirmąji elektrokardiografijos aparatą, už kurį jam 1924 m. paskirta medicinos nobelio premija.
 1899 m. spindulinė terapija pirmą kartą panaudotą vėžio gydymui, ligos identifikavimui pasitelkiant rentgeno spindulius.
 1913 m. Albertas Salomonas įprasto rentgeno aparato pagalba vizualizavo krūties vėžį. Mamografija, išgauta vizualizacija, buvo naudojama nuo 1927 m. kaip diagnostikos įrankis ankstyviam krūties vėžio aptikimui.
 1927 m. Philip Drinker ir Louis Agassiz Shaw surinko pirmąjį, modernų ir praktiškai panaudojamą respiratorių, naudojant geležinę dėžę ir du dulkių siurblius.
 1933 m. eksperimentuodami su žiurkėmis ir šunimis, William B. Kouwenhoven ir Orthello Langworthy atrado, kad jei žemos įtampos šokas gali iššaukti skilvelių fibriliaciją, kitaip tariant aritmiją, tai antrasis (pakartotinis) elektros šokas gali atstatyti normalų širdies ritmą. To pasekoje, buvo sukurtas defibriliatorius ir sugalvotas būdas išoriniam širdies masažui.
 1945 m. Willem J. Kolff sėkmingai išgydė mirštančią pacientę „dirbtinio“ inksto pagalba – pirmuoju dializės aparatu. Savo išradimu, pagamintu iš skalbimo mašinos, gėrimų skardinių ir dešrų gamybai skirtu celofano žarnų, Kolffas sugebėjo išsiurbti moters kraują, jį išvalyti, ir gražinti atgal į moters kūną.

Šaltiniai 

Medicina
Prietaisai
Michael Laudrup

(g. 1964 m. birželio 15 d.) – buvęs Danijos futbolininkas, rungtyniavęs Danijos rinktinėje.

Nacionalinėje komandoje žaidė 1982–1998 m.

Šaltiniai 

Danijos futbolininkai
Biotechpharma

„Biotechpharma“ – mokslinių tyrimų ir eksperimentinės plėtros centras, vykdantis užsakomuosius vaistinių preparatų tyrimus ir gamybą.

Įmonė įkurta 2004 m. 2011 m. paskelbė apie savo ketinimus statyti mokslo centrą Vilniuje. 2012 m. rugsėjį persikėlė į integruotą mokslo, studijų ir verslo slėnį „Santara“. 2013 m. gavo Ūkio ministerijos 6,6 mln. Lt vertės paramą, mokslinių tyrimų ir technologinės plėtros įrangai įsigyti. Įmonėje šiuo metu dirba 119 darbuotojų, kurie specializuojasi biofarmacijos, biochemijos, genų inžinerijos ir kitose srityse.

Apdovanojimai 
 2016 m. Lietuvos pramonininkų konfederacijos „Lietuvos metų eksportuotojo 2015“ apdovanojimas, vidutinių įmonių grupėje.
 2013 m. Lietuvos verslo konfederacijos „Metų paslaugos“ apdovanojimas, už tarptautinių vaistų technologijų kūrimą ir biologinių vaistų medžiagos klinikiniams tyrimams gamybą.

Šaltiniai

Nuorodos 
 Oficiali „Biotechpharma“ svetainė

Lietuvos įmonės
Biotechnologijos įmonės
Ondrej Duda

Ondrejus Duda (g. 1994 m. gruodžio 5 d., Sninoje) – Slovakijos futbolininkas, žaidžiantis Slovakijos futbolo rinktinėje. Pravardžiuojamas Dudinho ir Ondrej di Maria.

Karjera 
Futbolininko karjerą pradėjo MFK Snina klube. Vėliau persikėlė į MFK Košice jaunimo komandą. Pagrindinėje komandoje debiutavo 17-os, namų rungtynėse prieš ŠK Slovan Bratislava. Šeimininkai laimėjo 1–0.

2013–2014 m. žiemą Duda nusprendė nepratęsti sutartį su Košicės klubu. 2014 m. vasario mėn. persikėlė į Varšuvos Legia klubą, su kuriuo pasirašė ketverių su puse metų kontraktą.

Rinktinėje debiutavo 2014 m. lapkričio 18 d. Žilinoje, draugiškose rungtynėse prieš Suomiją, 59-tą minutę pakeisdamas Mareką Hamšiką. Slovakai rungtynes laimėjo 2–1.

Dalyvavimas čempionatuose 

|}

Šaltiniai 

Slovakijos futbolininkai
Milivoje Novaković

(g. 1979 m. gegužės 18 d.) – Slovėnijos futbolininkas, rungtyniavęs Slovėnijos rinktinėje.

Nacionalinėje komandoje žaidė 2006–2016 m.

Šaltiniai 

Slovėnijos futbolininkai
Nejc Pečnik

(g. 1986 m. sausio 3 d.) – Slovėnijos futbolininkas, rungtyniavęs Slovėnijos rinktinėje.

Nacionalinėje komandoje žaidė 2009–2015 m.

Šaltiniai 

Slovėnijos futbolininkai
Amir Karić

(g. 1973 m. gruodžio 31 d.) – buvęs Slovėnijos futbolininkas, rungtyniavęs Slovėnijos rinktinėje.

Nacionalinėje komandoje žaidė 1996–2004 m.

Šaltiniai 

Slovėnijos futbolininkai
Željko Milinovič

(g. 1969 m. spalio 12 d.) – buvęs Slovėnijos futbolininkas, rungtyniavęs Slovėnijos rinktinėje.

Nacionalinėje komandoje žaidė 1997–2002 m.

Šaltiniai 

Slovėnijos futbolininkai
Klemen Lavrič

(g. 1981 m. birželio 12 d.) – buvęs Slovėnijos futbolininkas, rungtyniavęs Slovėnijos rinktinėje.

Nacionalinėje komandoje žaidė 2004–2008 m.

Šaltiniai 

Slovėnijos futbolininkai
Arkadiusz Milik

Arkadiušas Kristianas Milikas (g. 1994 m. vasario 28 d. Tychose) – Lenkijos futbolininkas, žaidžiantis puolėjo pozicijoje Serie A klube Juventus bei Lenkijos futbolo rinktinėje.

Tarptautinė karjera 
2011 m. balandžio 13 d. debiutavo Lenkijos U-17 rinktinėje, 4–1 rungtynėse prieš Anglijos mokyklų futbolo asociacijos U-18 rinktinę. 2011 m. liepos 15 d. buvo pakviestas į jaunimo iki 19-os metų rinktinę. 2012 m. spalio 12 d. debiutavo Lenkijos vyrų futbolo rinktinėje prieš Pietų Afrikos Respubliką. Pirmąjį įvartį pelnė tų pačių metų gruodžio 14 d., draugiškose rungtynėse, 4–1 laimėjus prieš Makedoniją.

UEFA Euro 2016 
2014 m. spalio 11 d. pelnė pirmąjį įvartį atrankos rungtynėse prieš Vokietiją. UEFA Euro 2016 čempionato metu, rungtynėse prieš Šiaurės Airijos rinktinę, pelnė vienintelį rungtynių įvartį.

Dalyvavimas čempionatuose 

|}

Šaltiniai

Nuorodos 

 Arkadiusz Milik – 90minut.pl
 Arkadiusz Milik - transfermarkt.com

Lenkijos futbolininkai
Graham Arnold

(g. 1963 m. rugpjūčio 3 d.) – buvęs Australijos futbolininkas, rungtyniavęs Australijos rinktinėje.

Nacionalinėje komandoje žaidė 1985–1997 m.

Šaltiniai 

Australijos futbolininkai
Emanuele Giaccherini

Emanuelė Džiakerinis (g. 1985 m. gegužės 5 d.) – Italijos futbolininkas, nuo 2015 m. žaidžiantis Bologna FC 1909 klube. Savo karjerą žaidėjas pradėjo AC Cesena klube 2004 m.

2012 m. italas debiutavo šalies rinktinėje.

Dalyvavimas čempionatuose 

|}

Įvarčiai Italijos rinktinėje 
 2016 m. birželio 13 d. duomenys

Nuorodos 

Italijos futbolininkai
Graziano Pellè

Gracianas Pelė (g. 1985 m. liepos 15 d.) – Italijos futbolininkas, nuo 2016 m. žaidžiantis Kinijos Shandong Luneng Taishan F.C. klube. Savo karjerą žaidėjas pradėjo US Lecce klube 2004 m.

2014 m. italas debiutavo šalies rinktinėje.

Dalyvavimas čempionatuose 

|}

Nuorodos 

Italijos futbolininkai
Michael McGlinchey

(g. 1987 m. sausio 7 d.) – Naujosios Zelandijos futbolininkas, rungtyniavęs Naujosios Zelandijos rinktinėje.

Nacionalinėje komandoje žaidė 2009–2016 m.

Šaltiniai 

Naujosios Zelandijos futbolininkai
Wynton Rufer

(g. 1962 m. gruodžio 29 d.) – buvęs Naujosios Zelandijos futbolininkas, rungtyniavęs Naujosios Zelandijos rinktinėje.

Nacionalinėje komandoje žaidė 1980–1997 m.

Šaltiniai 

Naujosios Zelandijos futbolininkai
Michael Fitzgerald

(g. 1988 m. rugsėjo 17 d.) – Naujosios Zelandijos futbolininkas, rungtyniavęs Naujosios Zelandijos rinktinėje.

Nacionalinėje komandoje žaidė 2011 m.

Šaltiniai 

Naujosios Zelandijos futbolininkai
Kayne Vincent

(g. 1988 m. spalio 29 d.) – Naujosios Zelandijos futbolininkas, rungtyniavęs Naujosios Zelandijos rinktinėje.

Nacionalinėje komandoje žaidė 2014 m.

Šaltiniai 

Naujosios Zelandijos futbolininkai
Éder Citadin Martins

Ederis Sitadinas Martinsas (g. 1986 m. lapkričio 15 d.) – iš Brazilijos kilęs Italijos futbolininkas, nuo 2016 m. žaidžiantis Inter Milan klube. Savo karjerą žaidėjas pradėjo Criciúma Esporte Clube klube 2004 m.

Nors žaidėjas gimęs Brazilijoje, jis turi dvigubą pilietybę – Brazilijos ir Italijos. 2015 m. Éder debiutavo pastarosios šalies rinktinėje.

Dalyvavimas čempionatuose 

|}

Įvarčiai Italijos rinktinėje 
 2016 m. birželio 13 d. duomenys

Nuorodos 

Italijos futbolininkai